《入京不谒刘瑾又无私觌之礼调补温州有感》
明代·杨旦

青天白日此行藏，屈已安能媚左珰。十载登朝无寸补，一麾出守有馀光。

思亲顿觉愁成缕，报国悬知鬓未霜。公道式微私贿盛，何时重复旧彝章。

作者简介：福建建安人，字晋叔，号偲庵。杨荣曾孙。弘治三年进士。历官太常卿，正德间忤刘瑾，谪知温州。有政绩。瑾诛，累擢至户部侍郎，南京吏部尚书。以反对张璁、桂萼骤进用，为给事中陈洸所劾。勒令致仕。